
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2266 

20 Οκτωβρίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Επιβολή προστίμου στον (επών.) ΜΙΝΟΗΕν (όνομα) 

ΒΟΥΑΝ του ΒΟΥΑΝΟΝ/. 1 

Επιβολή προστίμου στον (επών.) ΚΙ3ΥΟΝ/ (όνομα) 
ΜΙΗΑΙΙ του Α3ΕΝ. 2 


Μεταβίβαση αρμοδιοτήτων στο Γ ενικό Γ ραμματέα, 
σε Προϊσταμένους οργανικών μονάδων της Γ ενι¬ 
κής Γραμματείας Πληθυσμού και Κοινωνικής Συ¬ 
νοχής και μεταβίβαση δικαιώματος υπογραφής 


με εντολή του Αναπληρωτή Υπουργού. 3 

Υπαγωγή φαρμακευτικού σκευάσματος στις διατά¬ 
ξεις του Ν. 4139/2013 «περί εξαρτησιογόνων ου¬ 
σιών και άλλες διατάξεις». 4 

Έγκριση κυκλοφοριακών ρυθμίσεων σύμφωνα με την 
υπ’ αριθμ.: 676/2015, απόφαση του Δημοτικού Συμ¬ 
βουλίου του Δήμου Αθηναίων. 5 


ΑΠΟΦΑΣΕΙ Σ 

Επιβολή προστίμου στον (επών.) ΜΙΝΟΗΕΝ/ 
(όνομα) ΒΟΥΑΝ του ΒΟΥΑΝΟΝ/. 

Με την αριθ. 60/2014/08-09-2015 καταλογιστική πράξη 
της Προϊστάμενης του Τελωνείου Ηρακλείου, ο (επών.) 
ΜΙΝΟΗΕν (όνομα) ΒΟΥΑΝ του ΒΟΥΑΝΟν, με αριθ. ταυ¬ 
τότητας Βουλγαρικών Αρχών 192860827, αγνώστου 
διαμονής, ο οποίος κατελήφθη να οδηγεί αυτοκίνητο 
μάρκας ΑΕΡΑ ΒΟΜΕΟ με αρ. κυκλοφορίας Βουλγαρίας 
ΟΗ4496ΑΚ και αριθμό πλαισίου ΖΑΒ93000002215848 ενώ 
ήταν πρόσωπο εγκατεστημένο στην Ελλάδα, κρίθηκε 
υπαίτιος τέλεσης απλής τελωνειακής παράβασης, των 
συνδυασμένων διατάξεων των άρθρων 128,129,130,142 
του Ν.2960/2001 «Περί Εθνικού Τελωνειακού Κώδικα». 

Επιβλήθηκε σε βάρος του ανωτέρω υπαιτίου, το προ- 
βλεπόμενο πρόστιμο του άρθρου 137 Α παρ.1 περ. α' 
Ν. 2960/2001 ύφους τριών χιλιάδων (3.000) ευρώ, πλέον 
τελών χαρτοσήμου (3.000 X 2,4% = 72 ευρώ), συνολικά 
δηλαδή τριών χιλιάδων και εβδομήντα δύο (3.072) ευρώ. 

Η ανωτέρω περίληψη δημοσιεύεται στην Εφημερίδα 
της Κυβερνήσεως κατ’ εφαρμογή των διατάξεων του 
άρθρου 152 παρ. 5 του Ν.2960/2001 «Περί Εθνικού Τε¬ 
λωνειακού Κώδικα». 

Η Προϊσταμένη 
ΑΝΝΑ ΗΛΙΑΔΟΥ 


( 2 ) 

Επιβολή προστίμου στον (επών.) ΚΙδΥΟΝ/ 
(όνομα) ΜΙΗΑΙΙ του Α3ΕΝ. 

Με την αριθ. 59/2014/08-09-2015 καταλογιστική πράξη 
της Προϊσταμένης του Τελωνείου Ηρακλείου, ο (επών.) 
ΚΙ3ΥΟΝ/ (όνομα) ΜΙΗΑΙί του Α3ΕΝ, με αριθ. ταυτότητας 
Βουλγαρικών Αρχών 156326660, αγνώστου διαμονής, ο 
οποίος κατελήφθη να οδηγεί αυτοκίνητο μάρκας Ν/ΟΕΝ/Ο 
με αρ. κυκλοφορίας Βουλγαρίας ΟΤ9056ΟΜ και αριθ¬ 
μό πλαισίου ΧΕΒΚ0153Ε30675467, ενώ ήταν πρόσωπο 
εγκατεστημένο στην Ελλάδα, κρίθηκε υπαίτιος τέλεσης 
απλής τελωνειακής παράβασης, των συνδυασμένων δι¬ 
ατάξεων των άρθρων 128,129,130,142 του Ν.2960/2001 
«Περί Εθνικού Τελωνειακού Κώδικα». 

Επιβλήθηκε σε βάρος του ανωτέρω υπαιτίου, το προ- 
βλεπόμενο πρόστιμο του άρθρου 137 Α παρ.1 περ. α’ Ν. 
2960/2001 ύψους πέντε χιλιάδων (5.000) ευρώ, πλέον 
τελών χαρτοσήμου (5.000 X 2,4% = 120 ευρώ), συνολικά 
δηλαδή πέντε χιλιάδων και εκατόν είκοσι (5.120) ευρώ. 

Η ανωτέρω περίληψη δημοσιεύεται στην Εφημερίδα 
της Κυβερνήσεως κατ’ εφαρμογή των διατάξεων του 
άρθρου 152 παρ. 5 του Ν.2960/2001 «Περί Εθνικού Τε¬ 
λωνειακού Κώδικα». 

Η Προϊσταμένη 

ΑΝΝΑ ΗΛΙΑΔΟΥ 

-♦- 

Αριθμ. 35814 (3) 

Μεταβίβαση αρμοδιοτήτων στο Γ ενικό Γ ραμματέα, σε 
Προϊσταμένους οργανικών μονάδων της Γενικής 
Γραμματείας Πληθυσμού και Κοινωνικής Συνοχής 
και μεταβίβαση δικαιώματος υπογραφής με εντολή 
του Αναπληρωτή Υπουργού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 4147/2013 «Κύρωση της από 
31.12.2012 Πράξης Νομοθετικού Περιεχομένου "Ρυθμίσεις 
κατεπειγόντων θεμάτων αρμοδιότητας των Υπουργείων 
Εσωτερικών, Εργασίας, Κοινωνικής Ασφάλισης και Πρό¬ 
νοιας, Δημόσιας Τάξης και Προστασίας του Πολίτη, της 
Γ ενικής Γ ραμματείας της Κυβέρνησης και του Υπουργού 
Επικράτειας" και άλλες διατάξεις» (ΦΕΚ Α' 98). 

β) Του άρθρου 9 του Ν. 4332/2015 «Τροποποίηση δι¬ 
ατάξεων Κώδικα Ελληνικής Ιθαγένειας - Τροποποίηση 
του Ν. 4521/2014 και άλλες διατάξεις» (ΦΕΚ Α' 76). 

















26222 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Του Κεφαλαίου Β' του Ν.3907/2011 «Ιδρυση Υπηρεσί¬ 
ας Ασύλου και Υπηρεσίας Πρώτης Υποδοχής, προσαρ¬ 
μογή της ελληνικής νομοθεσίας προς τις διατάξεις της 
Οδηγίας 2008/115/ΕΚ «σχετικά με τους κοινούς κανόνες 
και διαδικασίες στα κράτη - μέλη για την επιστροφή 
των παρανόμως διαμενόντων υπηκόων τρίτων χωρών» 
και λοιπές διατάξεις» (ΦΕΚ Α' 7). 

δ) Των άρθρων 54 και 90 του Κώδικα Νομοθεσίας για 
την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του Π.δ. 63/2005 (ΦΕΚ Α' 98). 

ε) Του άρθρου 9 του Κώδικα Διοικητικής Διαδικασίας, 
που κυρώθηκε με το άρθρο πρώτο του Ν. 2690/1999 
(ΦΕΚ Α' 45). 

στ) Του Π.δ. 105/2014 «Οργανισμός Υπουργείου Εσω¬ 
τερικών» (ΦΕΚ Α' 172) [διόρθωση σφαλμάτων (Α' 193)], 
όπως τροποποιήθηκε με την παρ.5 του άρθρου 27 του 
Ν. 4325/2015 (Α' 47). 

ζ) Του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ 20 Α'). 

η) Του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116 Α'). 

2. Τη με αριθμό Υ1Ο/25.9.2015 απόφαση του Πρωθυ¬ 
πουργού για την ανάθεση αρμοδιοτήτων στον Αναπλη¬ 
ρωτή Υπουργό Εσωτερικών και Διοικητικής Ανασυγκρό¬ 
τησης, Ιωάννη Μουζάλα (ΦΕΚ 2109 Β'). 

3. Τη με αριθμό 4476/7.2.2014 απόφαση του Αναπληρω¬ 
τή Υπουργού Εσωτερικών «Μεταβίβαση αρμοδιοτήτων 
στο Γενικό Γραμματέα, σε Προϊσταμένους οργανικών 
μονάδων της Γ ενικής Γ ραμματείας Πληθυσμού και Κοι¬ 
νωνικής Συνοχής και μεταβίβαση δικαιώματος υπογρα¬ 
φής με εντολή του Αναπληρωτή Υπουργού» (ΦΕΚ Β' 378). 

4. Τη με αριθμό 29786/7.8.2014 απόφαση του Υφυπουρ¬ 
γού Εσωτερικών «Μεταβίβαση δικαιώματος υπογραφής 
με εντολή Υφυπουργού» (ΦΕΚ Β' 2274). 

5. Τη με αριθμό 6602/19.2.2015 απόφαση του Υπουργού 
Εσωτερικών και Διοικητικής Ανασυγκρότησης «Μεταβί¬ 
βαση δικαιώματος υπογραφής με εντολή» (ΦΕΚ Β' 356). 

6. Την ανάγκη εύρυθμης και αποδοτικής λειτουργίας 
των υπηρεσιών της Γ ενικής Γ ραμματείας Πληθυσμού 
και Κοινωνικής Συνοχής. 

7. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Μεταβιβάζουμε στον Γενικό Γραμματέα της Γενικής 
Γραμματείας Πληθυσμού και Κοινωνικής Συνοχής την 
άσκηση αρμοδιοτήτων στα παρακάτω θέματα της Γ ε¬ 
νικής Γ ραμματείας Πληθυσμού και Κοινωνικής Συνοχής 
του Υπουργείου Εσωτερικών και Διοικητικής Ανασυ¬ 
γκρότησης: 

1. Την υποβολή ερωτημάτων για γνωμοδότηση προς 
το Νομικό Συμβούλιο του Κράτους. 

2. Την έγκριση διοργάνωσης συνεδρίων και εκθέσε¬ 
ων με αντικείμενο τα θέματα της Γ ενικής Γ ραμματείας 
Πληθυσμού και Κοινωνικής Συνοχής. 

3. Τα έγγραφα που αφορούν στη σύγκληση συσκέψε¬ 
ων καθώς και στη συμμετοχή υπαλλήλων σε συσκέψεις 
που διενεργούνται από κοινού με άλλα Υπουργεία ή 
φορείς με αντικείμενο τα θέματα της Γ ενικής Γ ραμμα¬ 
τείας Πληθυσμού και Κοινωνικής Συνοχής. 


4. Την έκδοση εγκυκλίων και οδηγιών στα θέματα 
αρμοδιότητας της Γ ενικής Γ ραμματείας Πληθυσμού και 
Κοινωνικής Συνοχής. 

5. Την υποβολή αίτησης για τη χρηματοδότηση των 
δραστηριοτήτων του εθνικού σημείου επαφής του Ευ¬ 
ρωπαϊκού Δικτύου Μετανάστευσης. 

6. Τα έγγραφα που αφορούν στη διαμόρφωση εθνικών 
θέσεων για θέματα της Γ ενικής Γ ραμματείας Πληθυσμού 
και Κοινωνικής Συνοχής ενώπιον των οργάνων της Ευ¬ 
ρωπαϊκής Ένωσης και των λοιπών διεθνών οργανισμών, 
στο πλαίσιο της γενικής πολιτικής και κατευθύνσεων 
του Υπουργείου. 

7. Την πρόσκληση σε διαβούλευση προς όλους τους 
εμπλεκόμενους φορείς: α) για τη διαμόρφωση της Εθνι¬ 
κής Στρατηγικής για την Κοινωνική Ένταξη, και β) για 
την κατάρτιση του εθνικού προγράμματος του Ευρω¬ 
παϊκού Ταμείου Ασύλου Μετανάστευσης και Ένταξης 
και της ενδιάμεσης επανεξέτασης αυτού.» 

8. Την εποπτεία του προγραμματισμού και της πα¬ 
ρακολούθησης του έργου της Υπηρεσίας Πρώτης Υπο¬ 
δοχής. 

9. Τη συνεργασία με άλλα Υπουργεία, ιδίως δε με το 
Υπουργείο Εργασίας Κοινωνικής Ασφάλισης και Κοι¬ 
νωνικής Αλληλεγγύης για το συντονισμό της άσκησης 
αρμοδιοτήτων στο πλαίσιο της προστασίας ευπαθών 
ομάδων, αιτούντων άσυλο, δικαιούχων διεθνούς προ¬ 
στασίας ή ανθρωπιστικού καθεστώτος και ασυνόδευτων 
ανηλίκων. 

10. Την έκδοση αποφάσεων: α) πολιτογράφησης αλ¬ 
λογενών αλλοδαπών, β) πολιτογράφησης ομογενών 
αλλοδαπών που διαμένουν στο εξωτερικό (άρθρο 10, 
Ν. 3284/2004), γ) ομογενών αλλοδαπών μη κατόχων ει¬ 
δικού δελτίου ταυτότητας ομογενούς (ΕΔΤΟ), δ) κτήσης 
της ελληνικής ιθαγένειας από πολίτες εβραϊκής κατα¬ 
γωγής του άρθρου 13, Ν.4018/2011. 

Άρθρο 2 

Μεταβιβάζουμε στον Προϊστάμενο της Γ ενικής Διεύ¬ 
θυνσης Ιθαγένειας και Μεταναστευτικής Πολιτικής την 
άσκηση αρμοδιοτήτων στα παρακάτω θέματα: 

1. Την έκδοση αποφάσεων για θέματα ιθαγένειας, μετά 
από σύμφωνη γνώμη του Συμβουλίου Ιθαγένειας. 

2. Την αποστολή στατιστικών στοιχείων στα όργανα 
της ΕΈ. ή άλλους διεθνείς οργανισμούς, σε ελληνικούς 
φορείς καθώς και σε κάθε ενδιαφερόμενο πολίτη. 

3. Τον καθορισμό μέτρων ασφαλείας για τη λήψη και 
τήρηση των βιομετρικών δεδομένων και την παραλαβή, 
φύλαξη και διακίνηση των εντύπων που προβλέπονται 
για την εφαρμογή της μεταναστευτικής νομοθεσίας. 

Άρθρο 3 

Μεταβιβάζουμε στους Προϊσταμένους των Διευθύνσε¬ 
ων, που υπάγονται στη Γ ενική Γ ραμματεία Πληθυσμού 
και Κοινωνικής Συνοχής, την άσκηση αρμοδιοτήτων στα 
παρακάτω θέματα, αντιστοίχως προς τις αρμοδιότητες 
κάθε Διεύθυνσης: 

1. Την έκδοση αποφάσεων ανασύστασης φακέλου. 

2. Την έγκριση χορήγησης ειδικής θεώρησης εισόδου 
για την ανάπτυξη επενδυτικής δραστηριότητας και για 
λόγους δημοσίου συμφέροντος από την αρμόδια ελλη¬ 
νική προξενική αρχή. 

3. Τη μέριμνα για την τροφοδότηση του δικτυακού 
τόπου του Υπουργείου με πληροφορίες, εγκυκλίους 

και υλικό εν γένει σχετικά με τα θέματα της οικείας 
Διεύθυνσης. 

4. Την ειδική εξουσιοδότηση υπαλλήλων για την εκ¬ 
προσώπηση του Υπουργείου ενώπιον των αρμόδιων 
διοικητικών δικαστηρίων κατά την εκδίκαση σε πρώτο 
βαθμό των ακυρωτικών διαφορών, οι οποίες γεννώνται 
κατ’ εφαρμογή της νομοθεσίας περί αλλοδαπών, σύμ¬ 
φωνα με την παράγραφο 9 του άρθρου 7 του Ν. 4018/ 
2011 (215/Α'). 

5. Την εξέταση αιτήσεων θεραπείας κατά αποφάσεων 
απόρριψης αιτήματος χορήγησης άδειας διαμονής ή 
ανάκλησης άδειας διαμονής (άρθ.25, παρ.2 Ν.4251/2014). 

Αρθρο 4 

Μεταβιβάζουμε στον Προϊστάμενο του Τμήματος Αδει¬ 
ών Διαμονής της Διεύθυνσης Μεταναστευτικής Πολιτι¬ 
κής την άσκηση αρμοδιοτήτων στα παρακάτω θέματα: 

1. Την έκδοση ειδικών βεβαιώσεων νόμιμης διαμονής. 

2. Τις αποφάσεις επιβολής προστίμου σύμφωνα με 
τις διατάξεις της παραγράφου 1 του άρθρου 11 και της 
παραγράφου 4 του άρθρου 87 του Ν. 3386/2005 (212/Α'), 
όπως αυτές ισχύουν κάθε φορά. 

Αρθρο 5 

Μεταβιβάζουμε στα κατωτέρω όργανα το δικαίωμα 
υπογραφής «Με εντολή Αναπληρωτή Υπουργού» των 
αντίστοιχων πράξεων: 

1. Στον προϊστάμενο της Γενικής Διεύθυνσης Ιθαγέ¬ 
νειας και Μεταναστευτικής Πολιτικής των αποφάσεων 
α) πολιτογράφησης ομογενών κατόχων ειδικού δελτίου 
ταυτότητας ομογενούς (ΕΔΤΟ) του άρθρου 23, παρ. 4, 
Ν. 3838/2010, β) μετά από γνώμη του Συμβουλίου Ιθα¬ 
γένειας, γ) παραπομπής στο Συμβούλιο Ιθαγένειας σε 
περίπτωση αμφιβολιών ως προς την ορθότητα της ει¬ 
σήγησης των επιτροπών πολιτογράφησης (άρθρο 5, 
παρ. 7 Ν. 3838/2010). 

2. Στον προϊστάμενο του Τμήματος Αδειών Διαμο¬ 
νής της Διεύθυνσης Μεταναστευτικής Πολιτικής, των 
αποφάσεων χορήγησης ή ανανέωσης αδειών διαμο¬ 
νής όλων των κατηγοριών καθώς και των αντίστοιχων 
απορριπτικών ή ανακλητικών αποφάσεων. Η υπογραφή 
από ανώτερα του προϊσταμένου του Τμήματος όργανα, 
συναρτάται από την εκτίμηση της σοβαρότητας του θέ¬ 
ματος κατά την κρίση του προϊσταμένου του Τμήματος 
ή της Διεύθυνσης. 

3. Στους υπαλλήλους κατηγορίας ΠΕ και ΤΕ που είναι 
τοποθετημένοι στο Τμήμα Αδειών Διαμονής της Διεύ¬ 
θυνσης Μεταναστευτικής Πολιτικής, των προπαρασκευ¬ 
αστικών εγγράφων που απαιτούνται για την έκδοση 
των πράξεων της προηγουμένης παραγράφου, όπως 
η αναζήτηση συμπληρωματικών δικαιολογητικών, και η 
αναζήτηση στοιχείων από άλλες υπηρεσίες. 

Άρθρο 6 

1. Οι αρμοδιότητες που έχουν μεταβιβαστεί στους Προ¬ 
ϊσταμένους Γ ενικής Διεύθυνσης, Διευθύνσεων και Τ μη- 
μάτων, σύμφωνα με τα οριζόμενα στα άρθρα 5, 6 και 7 
της με αριθμό ΔΙΔΚ/Φ. 1/2/27098/12.10.2007 (ΦΕΚ Β' 2023) 
κοινής απόφασης του Υπουργού και των Υφυπουργών 
Εσωτερικών, όπως ισχύει, συνεχίζουν να ασκούνται από 
τους Προϊσταμένους των οργανικών μονάδων της Γ ενι¬ 
κής Γραμματείας Πληθυσμού και Κοινωνικής Συνοχής. 

2. Η κατά τα προηγούμενα άρθρα μεταβίβαση αρμοδι¬ 
οτήτων ισχύει και για τους αναπληρωτές σε περίπτωση 
έλλειψης, απουσίας ή κωλύματος. 


Αρθρο 7 

Η ισχύς της απόφασης αυτής αρχίζει από τη δημο¬ 
σίευση της στην Εφημερίδα της Κυβερνήσεως καταρ- 
γουμένων από την ημερομηνία αυτή, της με αριθμό 
4476/7.2.2014 απόφασης του Αναπληρωτή Υπουργού 
Εσωτερικών, της με αριθμό 29786/7.8.2014 απόφασης 
του Υφυπουργού Εσωτερικών και της με αριθμό 6602/ 
19.2.2015 απόφασης του Υπουργού Εσωτερικών και Δι¬ 
οικητικής Ανασυγκρότησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝΝΗΣ ΜΟΥΖΑΛΑΣ 
-♦- 

Αριθμ. Γ5γ 42767 (4) 

Υπαγωγή φαρμακευτικού σκευάσματος στις διατάξεις 
του Ν. 4139/2013 «περί εξαρτησιογόνων ουσιών και 
άλλες διατάξεις». 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τ ις διατάξεις των άρθρων 1,2,5 και 7 του Ν.4139/2013 
"Νόμος περί εξαρτησιογόνων ουσιών και άλλες διατά¬ 
ξεις" (ΦΕΚ 74/Α/20-03-2013) και του άρθρου 1 παρ. 2 του 
Ν.3459/2006 "Κώδικας Νόμων για τα Ναρκωτικά (Κ.Ν.Ν.)" 
(ΦΕΚ 103/Α/25-05-20 06). 

2. Τις διατάξεις του άρθρου 1 του Π.δ. 148/2007 "Κω¬ 
δικοποίηση των διατάξεων κανονιστικών διαταγμάτων 
και κανονιστικών υπουργικών αποφάσεων της εθνικής 
νομοθεσίας για τα ναρκωτικά" (ΦΕΚ 191/Α/10-08-2007). 

3. Τ ις διατάξεις του άρθρου 21 παρ. 3. γεδ. γγ του Π.δ. 
υπ’ αριθμ. 106/2014(ΦΕΚ 173/Α/28-08-14) "Οργανισμός του 
Υπουργείου Υγείας.» όπως ισχύει. 

4. Το Π.δ. 73/23-09-2015 (ΦΕΚ 116/τ.Α'/2015) Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών. 

5. Τις διατάξεις του Ν.4320/2015 (ΦΕΚ 29/τ.Α'/2015) «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρνη¬ 
σης και των Κυβερνητικών οργάνων και λοιπές διατάξεις». 

6. Το από 03-06-2015 (αρ.πρωτ, 42767/8-06-2015) αίτη¬ 
μα της Εταιρίας ΑΝΟΕϋΝΙ ΡΗΑΒΜΑ ΗΕίίΑδ ΑΒΕΕ με 
τις συνημμένες αποφάσεις του Ε.Ο.Φ. περί χορήγησης 
άδειας κυκλοφορίας του φαρμακευτικού ιδιοσκευάσμα¬ 
τος νοΙΙοίοπΐ υπογλώσσια δισκία 67μρ/ΐ30, 133 μρ/Ιαό, 
267 μρ/Ιαό, 400 μρ/ΐ30, 533 μρ/Ισό και 800 μρ/Ιεό με 
δραστική ουσία ΡοπΙεπγΙ ΟΦαΙθ. 

7. Την αριθμ. 13/07-07-2015 γνωμοδότηση της Επιτρο¬ 
πής Ναρκωτικών. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. (αρ.πρ.Β1α/οικ.76720 Γενικής Δ/νσης 
Οικονομικών Υπηρ.), αποφασίζουμε: 

Την υπαγωγή του φαρμακευτικού ιδιοσκευάσματος 
νοΙΙοίοπΐ υπογλώσσια δισκία 67 μρ/Ιαό, 133 μρ/130, 267 μρ/ 
130,400 μρ/ίεό,533 μρ/Ιαό και 800 μρ/130 με δραστική ου¬ 
σία ΡοπΙβηγΙ, στον πίνακα Γ των διατάξεων του Ν. 4139/2013 
«περί εξαρτησιογόνων ουσιών και άλλες διατάξεις.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2015 

Ο ΥΠΟΥΡΓΟΣ 

ΑΝΔΡΕΑΣ ΞΑΝΘΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 72069/39561 (5) 

Έγκριση κυκλοφοριακών ρυθμίσεων σύμφωνα με την 
υπ’ αριθμ.: 676/2015, απόφαση του Δημοτικού Συμ¬ 
βουλίου του Δήμου Αθηναίων. 

Η ΑΣΚΟΥΣΑ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξεις του Ν. 2503/1997 (ΦΕΚ 107Α/30.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες 
διατάξεις». 

3. Το Ν. 3852/2010 (ΦΕΚ 87Α/7.06.2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Την Πράξη 4 του Υπουργικού Συμβουλίου της 
06.02.2015 (ΦΕΚ 24/Α/06.02.2015) και το Άρθρο 56 του 
Ν. 4257/2014 (ΦΕΚ 93/Α/14.04.2014) περί άσκησης καθη¬ 
κόντων Γενικού Γραμματέα όταν η θέση είναι κενή, σε 
συνδυασμό με το άρθρο 28 παρ. 1 του Ν. 4325/15 (ΦΕΚ 
47/Α/11-05-15). 

5. Το άρθρο 52 του Ν.2696/1999 (ΦΕΚ 57/Α/23.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως ισχύει. 

6. Το άρθρο 109 του Ν. 2696/1999 (ΦΕΚ 57/Α/23.03.1999) 
περί Δημοσίευσης Αποφάσεων που εκδίδονται κατ’ 
εξουσιοδότηση του Κώδικα Οδικής Κυκλοφορίας, στην 
Εφημερίδα της Κυβερνήσεως. 

7. Το Π.δ. 135/23.12.2010 (Φ.Ε.Κ. 228/Α727.12.2010) «Οργα¬ 
νισμός της Αποκεντρωμένης Διοίκησης Αττικής». 

8. Το υπ’ αριθμ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκε¬ 
ντρωμένων Διοικήσεων». 

9. Τ ις υπ’ αριθμ. 1115/2012, 49/2012 και 819/2013 Αποφά¬ 
σεις του Συμβουλίου της Επικράτειας. 

10. Την υπ’ αριθμ. πρωτ. οικ. 47870/39280/10.09.2013 
(ΑΔΑ: ΒΛ9ΛΟΡ1Κ-ΔΞΩ) Απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά με τα μέτρα του άρ¬ 
θρου 52Α του Ν. 2696/1999».όπως τροποποιήθηκε με την 
υπ’ αρ. πρ. Οικ. 22769/12259/2015 απόφαση του Γ.Γ.Α.Δ.Α. 

11. Το υπ’ αριθμ. πρωτ. 48823/39998/18.09.2013 έγγραφο 
του Γ.Γ. Αποκεντρωμένης Διοίκησης Αττικής, με θέμα: 
"Διευκρινίσεις - Οδηγίες περί Εγκρίσεων Κυκλοφορια- 
κών Ρυθμίσεων οδικών δικτύων στους ΟΤΑ και στους 
χερσαίους χώρους λιμένων". 

12. Το υπ’ αριθμ. Πρωτ.: 61771/34205 έγγραφο της Δ/νσης 
Διοίκησης της Αποκεντρωμένης Διοίκησης Αττικής, 
με το οποίο μας διαβιβάστηκε η νομοτύπως ληφθεί- 
σα, όπως αναφέρει η παραπάνω αρμόδια Υπηρεσία, 
υπ’ αριθμ. 676/2015 απόφαση του Δ.Σ. του Δήμου Αθη¬ 
ναίων, που αφορά σε κυκλοφοριακές ρυθμίσεις, με τα 
συνημμένα της. 


13. Την Τεχνική έκθεση της Δ/νσης ΚοινοχρήστωνΈρ- 
γων (τμήμα Μελετών) του Δήμου Αθηναίων, βάσει της 
οποίας ελήφθει η 157/15 απόφαση της ΕΠΟΙΖΩ, για τις 
υπόψη κυκλοφοριακές ρυθμίσεις, με συνημμένο σχέδιο. 

14. Την υπ’ αριθμ. 157/15 απόφαση της ΕΠΟΙΖΩ για τις 
υπόψη κυκλοφοριακές ρυθμίσεις. 

15. Την υπ’ αριθμ. 676/2015 απόφαση του Δ.Σ του Δή¬ 
μου Αθηναίων, με την οποία ομόφωνα αποφάσισε την 
έγκριση των υπόψη κυκλοφοριακών ρυθμίσεων. 

16. Το γεγονός ότι από την παρούσα απόφαση κυκλο- 
φοριακών ρυθμίσεων προκαλείται δαπάνη εις βάρος 
του προϋπολογισμού των οικ. ετών 2015 -16 του Δήμου 
Αθηναίων που θα καλυφθούν από τον Κ.Α.7336.054 Φ30 
με γενικό τίτλο, «Αντιμετώπιση καταπτώσεων πρανών 
και αντιστηρίξεων που προκλήθηκαν από ισχυρά καιρικά 
φαινόμενα σε διάφορα σημεία του Δήμου Αθηναίων. 
Ποσό σύμβασης έργου 407.116,91 ευρώ. 

17. Την υπ’ αριθμ. 276844/28-08-2015 απόφαση του Δ.Σ 
του Δήμου Αθηναίων. 

18. Το υπ’ αριθμ. 308191/25-09-2015 έγγραφο του Δήμου 
Αθηναίων και επειδή: 

Οι προτεινόμενες κυκλοφοριακές ρυθμίσεις συμβάλ¬ 
λουν στη βελτίωση των κυκλοφοριακών συνθηκών της 
περιοχής, αποφασίζουμε: 

Την έγκριση της ρύθμισης της κυκλοφορίας με την 
κατασκευή και διαπλάτυνση πεζοδρομίου καθώς και τη 
μονοδρόμηση της οδού Ειρήνης Αθηναίας με φορά κυ¬ 
κλοφορίας από την οδό Εμμανουήλ Μπενάκη προς την 
οδό Πουλχερίας και την απαγόρευση της στάθμευσης 
στη δεξιά πλευρά της οδού κατά τη φορά κυκλοφορίας 
ενώ επιτρέπεται η στάθμευση στην έναντι πλευρά στο 
τμήμα πέραν της διαπλάτυνσης του πεζοδρομίου. 

Η εν λόγω έγκριση χορηγείται με τις εξής προϋπο¬ 
θέσεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να υπο¬ 
στηρίζουν και τις ανάγκες των Ατόμων με Αναπηρία 
(ΑμεΑ). 

3. Τα μέτρα που λαμβάνονται με τη παρούσα απόφαση 
να ισχύουν από την τοποθέτηση των οικείων πινακίδων 
σήμανσης, των σηματοδοτών ή των διαγραμμίσεων στο 
οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκλησή της, σε περίπτωση μη τή¬ 
ρησης των όρων και των προϋποθέσεων που έχουν 
τεθεί από τους αρμοδίους φορείς καθώς και με την 
απόφαση αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση Κυκλοφοριακών Ρυθμίσεων της 
Δ/νσης Τεχνικών Υπηρεσιών του Δήμου Αθηναίων, βάσει 
της οποίας ελήφθη η εν λόγω απόφαση του Δημοτικού 
Συμβουλίου του Δήμου. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 




ΟΔΟΣ ΕΙΡΗΝΗΣ ΑΘΗΝΑΙΑΣ 

ΥΠΟΜΝΗΜΑ 

φ Κεφαλόδεσμος πασσάλων εξ" οπλισμένου σκυροδέματος 020/25 διαστάσεων 1.0x1.2πι (ύψος χ 
πλάτος) ή Ι.ΟχΙ.Οπι (ύψος χ πλάτος), αναλόγως του ύψους του τοίχου. 

@ Αρμός σκυροδέτησης. 
φ Φρεατοπάσσαλοι ΦδΟαπ (020/25). 

Η Μερική επανεπίχωση τοίχων / βραχοπαγίδων. 


Επένδυση πρανών με γαλβανισμένο χαλύβδινο πλέγμα. 
■ Εξωτερική παρειά λιθοδομής. 

ΝΕΑ ΘΕΣΗ ΚΡΑΣΠΕΔΩΝ ΚΑΤΑ ΤΗΝ ΔΙΑΠΛΑΤΥΝΣΗ. 








ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΣ ΑΘΗΝΑΙΩΝ 

ΓΕΝΙΚΗ ΔΙΕΥΘΥΝΣΗ ΠΟΙΟΤΗΤΑΣ ΖΩΗΣ 
ΔΙΕΥΘΥΝΣΗ ΚΟΙΝΟΧΡΗΣΤΩΝ ΧΩΡΩΝ 
ΤΜΗΜΑ ΜΕΛΕΤΩΝ 


ΜΕΛΕΤΗ ΔΙΑΠΛΑΤΥΝΣΗΣ ΠΕΖΟΔΡΟΜΙΟΥ ΣΤΗΝ ΟΔΟ ΕΙΡΗΝΗΣ ΑΘΗΝΑΙΑΣ 


ΕΡΓΟ: ΑΝΤΙΜΕΤΩΠΙΣΗ ΚΑΤΑΠΤΩΣΕΩΝ ΠΡΑΝΩΝ ΚΑΙ ΑΝΤΙΣΤΗΡΙΞΕΩΝ ΠΟΥ 

ΠΡΟΚΛΗΘΗΚΑΝ ΑΠΟ ΙΣΧΥΡΑ ΚΑΙΡΙΚΑΦΑΙΝΟΜΕΝΑ ΣΕ ΔΙΑΦΟΡΑ ΣΗΜΕΙΑ ΤΟΥ 
ΔΗΜΟΥ ΑΘΗΝΑΙΩΝ 


ΘΕΣΗ ΕΡΓΟΥ: 


ΑΝΤΙΜΕΤΩΠΙΣΗ ΚΑΤΑΠΤΩΣΕΩΝ ΣΤΗ ΘΕΣΗ 
ΟΔΟΣ ΕΙΡΗΝΗΣ ΑΘΗΝΑΙΑΣ - ΛΟΦΟΣ ΣΤΡΕΦΗ 


θέμα: ΟΡΙΖΟΝΤΙΟΓΡΑΦΙΑ ΜΕ ΤΗΝ ΔΙΑΠΛΑΤΥΝΣΗ ΤΟΥ ΠΕΖΟΔΡΟΜΙΟΥ 


ΗΜΕΡΟΜΗΝΙΑ 


ΔΕΚΕΜΒΡΙΟΣ 2014 


ΑΡΙΘΜΟΣ ΣΧΕΔΙΟΥ 


ΔΙΕΥΘΥΝΣΗ ΚΟΙΝ. 
ΧΟΡΟΝ 
ΤΜ ΜΕΛΕΤΏΝ 



ΘΕΣΗ 

ΟΝΟΜΑΤΕΠΩΝΥΜΟ 

ΗΜΕΡιΝΙΑ ΥΠΟΓΡΑΦΗ 


ΟΣΥΝΤΑΞΑΣ 

ΜΗΧΑΝΙΚΟΣ 

Σ.ΜΕΞΑΣ 



0 ΠΡΟΪΣΤΑΜΕΝΟΙ 

Γ. ΝΕΟΦΥΤΟΥ 


ΘΕΩΡΗΘΗΚΕ 

Η ΔΙΕΥΘΥΝΤΡΙΑ 

Ε. ΜΕΛΑΜΠΙΑΝΑΚΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση με το συνημμένο σχέδιο να δημοσιευθούν στην Εφημερίδα της Κυβερνήσεως. 

Αθήνα, 12 Οκτωβρίου 2015 

Η Ασκούσα καθήκοντα Γενικού Γραμματέα 
Αποκεντρωμένης Διοίκησης 

ΚΑΛΛΙΟΠΗ ΚΑΡΔΑΜΙΤΣΗ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*020226620 101 5000 

